Siden det lokale ishockeyhold forleden spillede sig i finaleserien har byen summet af guldfeber. Overalt tales der om ishockey. - De render med hele lortet. Efter at de har spillet sig op helt fra bunden af, kan de ligesågodt tage det sidste med, slår Stefan Larsen fast. Han og de andre skibsbyggere diskuterer ishockey mens de får sig en øl på havnens grill. Også på byens ishockeystadion er der guld på alles læber. Nordjyske Sports College træner på isen og blandt eleverne er man ikke i tvivl. White Hawks vinder guld. Selv de københavnske elever tror på nordjyderne. - De vinder. Det er da helt sikkert. Jeg synes, det er fantastisk at de slog Rødovre, for de plejer at være så arrogante. det er helt kanon, griner Phillip Larsen der er en af de københavnske elever.

Referat:
Byens borgere tror på guld til White Hawks